Забринула се младожењина мати, нема сватова
Забрину се лепог Јове мајка,
Сунце седе, мрак на земљу пада,
Ни од куда кићених сватова.
Ил' су свати за гору заишли,
Или их је јелен поплашио,
Ил' су Јови милостиве шуре,
Па не могу зато да с' нагледе,
И зетови везених рукава,
Што су њему сестрице навезле?

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 135-136.

Српске лирске народне песме‎
Сватовске песме